[{"text_idx": "#000000", "text": "Parti pen-blwydd arbennig Bois y Frenni"}, {"text_idx": "#000001", "text": "Disgrifiad o\u2019r llun, Aelodau presennol Bois y Frenni yn paratoi ar gyfer y cyngerdd dathlu"}, {"text_idx": "#000003", "text": "Saith-deg pum mlynedd yn ddiweddarach fe fydd Bois y \"grug a'r adar ma\u0302n\" yn dychwelyd i Foncath ar gyfer y cyntaf o dri cyngerdd i nodi pen-blwydd arbennig."}, {"text_idx": "#000004", "text": "Cafodd y co\u0302r ei sefydlu yn nyddiau tywyll yr Ail Ryfel Byd gan WR Evans, brodor o Fynachlog-ddu wedi ei fagu yn ffermdy Glynsaithmaen yn y pentref ar lethrau'r Preselau."}, {"text_idx": "#000005", "text": "Roedd yn brifathro ar y pryd yn Ysgol Bwlch-y-groes ac mae'n debyg taw'r prif gymhelliad am sefydlu Bois y Frenni oedd codi ysbryd pobl yn yr ardal a darparu adloniant ysgafn mewn cyfnod anodd."}, {"text_idx": "#000008", "text": "Mae rhai o ganeuon Bois y Frenni, sydd yn cael eu canu hyd heddiw, yn adlewyrchu'r cyfnod pan gafodd y gerddoriaeth a'r geiriau eu cyfansoddi."}, {"text_idx": "#000009", "text": "Er enghraifft, mae'r \"Cwtsh Dan Sta\u0302r\" yn cyfeirio at ddianc \"rhag y bom\":"}, {"text_idx": "#000016", "text": "Disgrifiad o\u2019r llun, Bois y Frenni ar ddechrau y 1940au gyda WR Evans yn y canol"}, {"text_idx": "#000018", "text": "Fe fydd Bois y Frenni yn perfformio ym Moncath ar 6 Tachwedd 2015, union 75 mlynedd ers y cyngerdd cyntaf ym Moncath, gyda chyngherddau wedi eu trefnu ym Maenclochog a Chrymych yn ystod mis Tachwedd."}, {"text_idx": "#000020", "text": "Mae Cadeirydd Bois y Frenni, Cefin Vaughan, sy'n bostmon, wedi dweud taw rhan o'r ape\u0302l oedd \"canu a mynd ar lwyfan heb bwyse ... dim co\u0302r y'n ni ... ni'n barti o ddynion sy'n mynd ar y llwyfan a chanu hen ganeuon a ni'n enjoio fel crowd o ffrindiau\"."}, {"text_idx": "#000024", "text": "Roedd y parti wedi goroesi am fod \"pobol dal eisiau clywed yr hen ganeuon gafodd eu perfformio 75 mlynedd yn o\u0302l ...wen nhw'n sbort pyr'nu ... ac maen nhw'n dal i enjoio nhw nawr\"."}, {"text_idx": "#000028", "text": "Cyhuddo grw\u0302p Bwdhaidd o 'reoli meddwl' mab"}, {"text_idx": "#000030", "text": "Max Boyce yn 80: 'Un o'r bois'"}, {"text_idx": "#000031", "text": "Hanner canrif o werthu cig yn Llanrug"}, {"text_idx": "#000036", "text": "Bywyd fel 'yr unig Iddew yn y pentref'"}]